C 81/116
SK
Úradný vestník Európskej únie
18.2.2022
Štvrtok 24. júna 2021 PRÍLOHA K LEGISLATÍVNEMU UZNESENIU
Vyhlásenia Komisie Záchyt v rámci LULUCF a cieľ do roku 2030 Sektor využívania pôdy, zmeny vo využívaní pôdy a lesného hospodárstva v EÚ (LULUCF) emituje skleníkové plyny i absorbuje CO2 vo svojej pôde a biomase.
Obnovenie a zvýšenie kapacity našej pôdy na záchyt uhlíka – schopnosť nášho prírodného prostredia ako stromov absorbovať CO2 – má zásadný význam pre naše ciele v oblasti klímy.
Nato, aby EÚ dosiahla do roku 2050 klimatickú neutralitu, potrebujeme zvýšiť kapacitu záchytu.
Zvrátenie súčasného trendu si vyžaduje významné krátkodobé opatrenia.
V oznámení Komisie „Ambicióznejšie klimatické ciele pre Európu na rok 2030 – Investícia do klimaticky neutrálnej budúcnosti v prospech našich občanov“ sa odhaduje, že je potrebné a možné zvrátiť súčasný trend a zvýšiť záchyt uhlíka na úroveň nad 300 miliónov ton ekvivalentu CO2 do roku 2030.
Komisia predloží návrhy na revíziu nariadenia o LULUCF v súlade s touto ambíciou.
Prístup k spravodlivosti Európska únia a jej členské štáty sú zmluvnými stranami Dohovoru Európskej hospodárskej komisie Organizácie Spojených národov (EHK OSN) o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia z 25. júna 1998 (ďalej len „Aarhuský dohovor“).
Pri plnení svojich povinností podľa nariadenia (EÚ) 2018/1999 týkajúcich sa zapojenia verejnosti do prípravy národných plánov v oblasti energetiky a klímy a konzultácií o dlhodobých stratégiách by členské štáty mali zabezpečiť, aby sa dotknutej verejnosti v prípade porušenia týchto povinností poskytol prístup k spravodlivosti.
To musí byť v súlade s príslušnou judikatúrou Súdneho dvora Európskej únie týkajúcou sa prístupu k spravodlivosti v záležitostiach životného prostredia a pri plnom rešpektovaní záväzkov, ktoré členské štáty prijali ako zmluvné strany Aarhuského dohovoru (1).
(1)
Pozri aj oznámenie s názvom Zlepšovanie prístupu k spravodlivosti v záležitostiach životného prostredia v EÚ a jej členských štátoch (COM(2020)0643).